b'\n_START_ARTICLE_\nZagorski partizanski odred\n_START_SECTION_\nOsnutak\n_START_PARAGRAPH_\nKako je ve\xc4\x87 bilo neorganiziranih poku\xc5\xa1aja oslobodila\xc4\x8dkih akcija, ukazala se potreba da se ne\xc5\xa1to smislenije napravi u Zagorju, zato je 28. velja\xc4\x8de 1942. odr\xc5\xbean je u Bedekov\xc4\x8dini pro\xc5\xa1ireni sastanak Okru\xc5\xbenoga komiteta KPH Krapina. Sastanku je nazo\xc4\x8dio kao delegat CK KPH Marko Belini\xc4\x87, koji je iznio plan za dizanje ustanka u Hrvatskom zagorju i rasporedio du\xc5\xbenosti. Sastanku su jo\xc5\xa1 nazo\xc4\x8dili Edo Leskovar, Lacko Jaku\xc5\xa1, Antun Jaku\xc5\xa1, AIojz \xc4\x8clekovi\xc4\x87, Ivan Jadan i August Herceg._NEWLINE_Nakon toga osnovana je prva zagorska oru\xc5\xbeana jedinica 17. o\xc5\xbeujka 1942., iznad Brdovca, u kleti u vinogradu. Za zapovjednika je postavljen Ivan Sokoli\xc4\x87 - Fabijan, a za politi\xc4\x8dkog komesara Pavel Videkovi\xc4\x87._NEWLINE_Uskoro nakon toga je do\xc5\xa1lo do osnivanja Zagorskoga odreda (\xc4\x8dete), koja je bila sastavljena od tri partizanske skupine: stubi\xc4\x8dke, zlatarske i klanje\xc4\x8dke, koje su djelovale u tri razli\xc4\x8dita kotara. Zapovjednik odreda je bio Ivan Kraja\xc4\x8di\xc4\x87, a komesar Marko Belini\xc4\x87.'